મળતી માહિતી મુજબ ગનીએ ગત શુક્રવારે યુકેના પાકિસ્તાન-અફઘાનિસ્તાન માટે સ્પેશિયલ રિપ્રેઝેન્ટેટિવ સાથે મુલાકાત કરી હતી. પ્રેસિડેન્ટ ઓફિસ તરફથી જાહેર કરવામાં આવેલા નિવેદનમાં કહેવામાં આવ્યું કે જો પાકિસ્તાન વાઘાથી ભારતમાં સામાન લઈ જવાની છૂટ નહીં આપે તો સેન્ટ્રલ એશિયાઈ દેશોમાં પાકના ટ્રેડ પર પ્રતિબંધ લાગી જશે. ઈસ્લામાબાદમાં યોજાયેલી હાર્ટ ઓફ એશિયા સમિટમાં ભારતના વિદેશ મંત્રી સુષમાએ અફઘાનિસ્તાન-પાકિસ્તાન ટ્રેડ એન્ડ ટ્રાંઝિટ એગ્રીમેન્ટમાં સામેલ થવાની ઈચ્છા વ્યક્ત કરી હતી. પાકિસ્તાનના અધિકારીએ જણાવ્યું કે, ‘હાલ અફઘાનિસ્તાન સાથે અમારો જે એગ્રીમેન્ટ છે તે પ્રમાણે તેઓના ટ્રકને ભારતમાંથી સામાન લઈ જવાની છૂટ આપી શકાય નહીં’